b'\n_START_ARTICLE_\nLozana\n_START_SECTION_\nZgodovina\n_START_PARAGRAPH_\nPodro\xc4\x8dje, kjer danes le\xc5\xbei mesto Lozana je bilo naseljeno \xc5\xbee v 4. tiso\xc4\x8dletju pred na\xc5\xa1im \xc5\xa1tetjem. Na mestu tega naselja so leta 15 pred na\xc5\xa1im \xc5\xa1tetjem Rimljani zgradili vicus z imenom Lousonna, ki se je nahajal na obmo\xc4\x8dju dana\xc5\xa1nje mestne \xc4\x8detrti Vidy. Naselje je bilo tu naseljeno do propada Rimskega cesarstva, takrat pa so se prebivalci, zaradi vpadov Germanov preselili na bli\xc5\xbenji hrib, kjer je danes sredi\xc5\xa1\xc4\x8de mesta._NEWLINE_Lozana je bila ena od postojank ob cesti Via Francigena, po kateri so potovali romarji ter drugi popotniki v Rim. Kasneje so mestu vladali savojske vojvode in \xc5\xa1kofje, ki pa so prihajali iz Lausanne. V \xc4\x8dasu med 1536 in 1798 je mesto spadalo pod Bern, takrat so iz mesta pobrali veliko kulturnega bogastva. V \xc4\x8dasu Napoleonovih, je mesto leta 1803 mesto dobilo nov status in sicer glavno mesto novonastalega kantona kantona Vaud, zaradi vstopa v \xc5\xa0vicarsko federacijo. V obdobju med letoma 1950 in 1970 se je v mesto priselilo veliko Italijanov._NEWLINE_Leta 1992 so me\xc5\xa1\xc4\x8dani z referendumom zavrnili predlog za organizacijo zimskih olimpijskih iger. Odlo\xc4\x8ditev je bila presenetljiva, saj se v mestu nahaja Mednarodni olimpijski komite.\n_START_SECTION_\nGeografija\n_START_PARAGRAPH_\nNajpomembnej\xc5\xa1a geografska znamenitost v okolici mest je \xc5\xbdenevsko jezero. Lozana le\xc5\xbei na ju\xc5\xbenem delu \xc5\xa1vicarske planote, razlika med najvi\xc5\xa1jo in najni\xc5\xbejo to\xc4\x8dko v mestu pa je kar okoli od 500 m._NEWLINE_V sredi\xc5\xa1\xc4\x8du mesta je v\xc4\x8dasih tekla reka Flon, vendar so jo v 19. stoletju\xc2\xa0\xc2\xbbpokrili\xc2\xab. Reka se danes nahaja pod ulico Centrale. Mesto ima nadimek\xc2\xa0\xc2\xbbevropski San Francisco\xc2\xab, zaradi velikega pove\xc4\x8danju mestnih ulic_NEWLINE_Lausanne le\xc5\xbei med dvema vinskima regijama, na vzhodu le\xc5\xbei ob vinski regiji Lavaux na zahodu pa na vinsko regijo la C\xc3\xb4te . Mesto ima okoli 250.000 prebivalcev.\n_START_SECTION_\nKultura\n_START_PARAGRAPH_\nV mestu je na podro\xc4\x8dju kulture zelo razvita glasba, najbolj znani skupini iz Lausanne pa sta Orchestre de Chambre de Lausanne in Ensemble Vocal. Vsako leto priredijo julija priredijo takoi menovan Festival mesta. Drugi znani festivali pa so \xc5\xa1e Bachov festival (\xc2\xabLe Festival et Concours Bach de Lausanne\xc2\xab) in No\xc4\x8d muzeja (\xc2\xabLa Nuit de Mus\xc3\xa9es\xc2\xab).\n_START_SECTION_\nJavni prevoz\n_START_PARAGRAPH_\nJavni prevoz v mestu se odvija z avtobusi, metrojem (katerega upravlja TL), mednarodnimi in regionalnimi vlaki (CFF, LEB ) in ladjami (CGN ). Ve\xc4\x8dina javnega prometa pa se odvija z trolejbusom._NEWLINE_Lozana bo prvo mesto v \xc5\xa0vici, ki ima metro z gumijastimi kolesi. Prva proga je bila odprta leta 2008.\n_START_SECTION_\nCeste\n_START_PARAGRAPH_\nLozana je povezana z avtocesto A1 na vzhodni (povezana z \xc5\xbdenevo in Z\xc3\xbcrichom) in z avtocesto A9 na severni in vzhodni strani, ki jo povezuje z Italijo.'